
REGULAMENTUL DE ORGANIZARE ŞI FUNCŢIONARE AL CASEI DE CULTURĂ A MUNICIPIULUI TIMIȘOARA
Cuprins:

Cap.4 Organizare și funcționare
Cap.5 Bugetul de venituri și cheltuieli

Cap.6 Dispoziții finale
CAPITOLUL I. DISPOZIȚII GENERALE

Art. 1 DEFINIȚIE

Regulamentul de organizare şi funcţionare (R.O.F.) detaliază modul de organizare al Casei de Cultură a Municipiului Timișoara (C.C.M.T.) şi a subdiviziunilor sale organizatorice, stabileşte regulile de funcţionare, politicile şi procedurile instituției publice. 

Art. 2 FUNCȚII
În cadrul Casei de Cultură a Municipiului Timișoara, Regulamentul de organizare şi funcţionare ajută la îndeplinirea următoarelor funcţii: 

· Funcţia de instrument de management – ROF este un mijloc prin care toţi angajaţii dobândesc o imagine comună asupra organizării instituției  publice, iar obiectivele acesteia devin mult mai clare;

· Funcţia de legitimare a responsabilităților şi obligaţiilor – ce revin fiecărui membru al organizaţiei – fiecare persoană ştie cu precizie ce atribuţii are, care îi este limita de decizie, care sunt relaţiile de cooperare şi de subordonare;

· Instrument de stabilire a relațiilor organizatorice – detaliază modul de organizare, subdiviziunile organizatorice, stabileşte regulile de funcţionare, atribuțiile angajaților, limitele decizionale, raporturile existente în cadrul instituției: de autoritate/coodonare, de cooperare/conlucrare profesională și control. 

Art. 3 INTRARE ÎN VIGOARE
Prezentul Regulament este valabil de la data aprobării sale prin hotărâre a Consiliului Local al Municipiului Timişoara şi îşi produce efectele faţă de angajaţi din momentul încunoştinţării acestora, prin afișare la sediu și comunicare pentru luare la cunoștință prin semnătură.  

Art.4 DESCRIEREA INSTITUȚIEI
a. Casa de Cultură a Municipiului Timișoara, numită în continuare CCMT, este instituția publică de spectacole și concerte a Municipiului Timișoara, cu personalitate juridică, ce funcționează în subordinea Consiliului Local al Municipiului Timișoara, finanțată din subvenții de la bugetul local al Municipiului Timișoara și din venituri proprii, precum și din sponsorizări sau donații, în condițiile legii.
b. Casa de Cultură a Municipiului Timișoara s-a înființat prin H.C.L.T.M. nr.173/30.06.1998 și funcționează ca instituție publică – organizator de evenimente, prezentând producții/proiecte artistice (spectacole și concerte), așa cum sunt  definite de OG nr. 21/2007, cu modificările și completările ulterioare. De asemenea, CCMT administrează și promovează Ansamblul „Timișul”, principal vector de activitate al instituției, în contextul afirmării și promovării tradițiilor și patrimoniului imaterial  din Banat. 
c. Casa de Cultură a Municipiului Timișoara este organizată, funcționează și își desfășoară activitatea în conformitate cu Ordonanța Guvernului nr.21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic; a Legii nr.353/2007, pentru aprobarea Ordonanţei Guvernului nr.21/2007 privind instituţiile şi companiile de spectacole sau concerte; a Ordonanței de Urgență nr.189/2008, privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public; a Ordonanței nr.51/1998, privind îmbunătăţirea sistemului de finanţare a programelor şi proiectelor culturale; a Legii nr.8/1996, privind dreptul de autor și drepturile conexe, republicată, precum și în conformitate cu prevederile prezentului Regulament de organizare și funcționare, (ROF) și a Regulamentului intern.

d. Casa de Cultură a Municipiului Timișoara este înscrisă în Registrul Artei Spectacolului cu certificatul, seria C, nr.00681/19.01.2021, nr. de ordine 124/2020, la secțiunea Instituție de spectacole și concerte.

e. Casa de Cultură a Municipiului Timișoara are sediul în imobilul situat în Timișoara, str. Miron Costin, nr.2, cod poștal: 300174, județul Timiș. Casa de Cultură a Municipiului Timișoara  dispune de CIF:2483475 și ștampilă proprie. Toate actele, facturile, anunțurile, publicațiile, etc. vor conține denumirea completă a instituției și indicarea sediului.

f. Casa  de Cultură a Municipiului Timișoara are arhivă proprie, în care se păstrează, conform prevederilor legale în vigoare, următoarele documente: actul normativ de înființare, documentele financiar-contabile, dări de seamă, situații statistice, planul și programul de activitate pe ani,  corespondența, dosare de personal și alte documente, potrivit legii.

CAPITOLUL II

SCOP, OBIECT DE ACTIVITATE, ACTIVITĂȚI SPECIFICE
Art. 5  SCOP
Scopul Casei de Cultură a Municipiului Timișoara este satisfacerea necesităților culturale și spirituale ale comunității, în vederea creșterii gradului de acces și de participare a cetățenilor la viața culturală a orașului și a cartierelor sale. 

Art. 6 OBIECT DE ACTIVITATE
Casa de Cultură  a Municipiului Timișoara își desfășoară activitatea, în principal, pe bază de programe și proiecte, elaborate de conducerea acesteia în colaborare cu Consiliul Artistic al instituției, în concordanță cu strategiile culturale și educativ-formative ale Municipiului Timișoara și ale instituției. CCMT vizează, în principal, realizarea următoarelor obiective:
a. realizarea de produse și servicii culturale diverse, pentru satisfacerea nevoilor culturale ale comunității locale și creșterea gradului de acces și participare a cetățenilor la viața culturală a orașului, în principal în cadrul unui calendar de ceremonii și festivități organizate cu ocazii concrete (Târgul de Paști, Ziua Europei, 1 Iunie, Ziua Timișoarei, Ruga Timișoarei, 1 Decembrie, comemorarea Revoluției, Târgul de Crăciun și altele); acesta va purta numele de CALENDARUL evenimentelor Casei de Cultură a Municipiului Timișoara, va fi conform programului minimal precizat în proiectul de management al directorului instituției pentru mandatul în curs și va fi definit direct, prin decizia conducerii instituției;

b. asigurarea condițiilor necesare și a unui cadru propice în vederea desfășurării activității Ansamblului Timișul și a colaborării lui cu alte ansambluri și grupuri artistice, în scopul afirmării și promovării identității culturale naționale și a identităților culturale ale minorităților din Banat, prin artele spectacolului și diverse alte forme de intervenții culturale;

c. creșterea incluziunii culturale, prin facilitarea și extinderea accesului tuturor categoriilor de cetățeni la cultură și diversificarea și îmbunătățirea participării lor active în procese culturale și de creație artistică, în cadrul unui program destinat cartierelor;

d. oferirea de produse şi servicii culturale comunității locale, în cadrul unei stagiuni proprii, desfășurate atât în spațiile din administrarea CCMT (sala Lira și Parcul Rozelor), precum și în spații ale partenerilor CCMT;

e. educaţia permanentă şi formarea profesională continuă de interes cultural și comunitar în afara sistemelor formale de educaţie cu implicarea actorilor sistemului de învățământ preuniversitar și universitar;

f. educația culturală a publicului tânăr, atât prin activități artistice, cât și de formare (ateliere, workshop-uri, masterclass-uri etc.), cu implicarea și a altor organizații și instituții culturale locale, naționale sau internaționale;
g. colaborarea cu artiști locali și organizații neguvernamentale locale, precum și cu organizații și instituții culturale din țară și străinătate, prin implicarea acestora în activitățile CCMT;

h. susținerea parteneriatului cu instituțiile culturale locale, prin implicarea acestora în activitățile CCMT și prin acțiuni comune regulate;

i. desfășurarea unor activități de impresariat artistic pentru Ansamblul Timișul și pentru producțiile proprii și promovarea pe plan național și internațional a valorilor artistice autohtone și universale din domeniul artelor și culturii;
j. promovarea diversității culturale și a turismului cultural de interes local;

k. conceperea de programe și proiecte culturale calitative, care să promoveze imaginea Timișoarei peste granițele țării, introducând orașul în circuite culturale europene;
l. conservarea, cercetarea, protejarea, transmiterea, promovarea şi punerea în valoare a culturii tradiţionale şi a patrimoniului cultural imaterial din Banat, exprimate preponderent prin activitatea Ansamblului Timișul.
CAPITOLUL III

PATRIMONIUL INSTITUȚIEI

Art. 7 PATRIMONIUL INSTITUȚIEI. DESCRIERE ȘI CONȚINUT
(1) Patrimoniul Casei de Cultură a Municipiului Timișoara este format din drepturi și obligații asupra unor bunuri aflate în proprietatea  publică a unității administrativ- teritoriale, pe care le administrează în condițiile legii sau în proprietatea privată a instituției.

(2) Patrimoniul poate fi îmbunătățit și completat prin achiziții, donații, precum și prin preluarea în regim de comodat sau prin transfer, cu acordul părților, de bunuri din partea unor instituții publice ale administrației publice centrale și locale, a unor persoane juridice de drept public și/sau privat, a unor persoane fizice din țară sau străinătate.

(3) Bunurile mobile și imobile aflate în administrarea Casei de Cultură a Municipiului Timișoara se gestionează potrivit dispozițiilor legale în vigoare, conducerea instituției fiind obligată să aplice măsurile de protecție prevăzute de lege, în vederea protejării acestora.

CAPITOLUL IV

RESURSE UMANE. ORGANIZARE ȘI FUNCȚIONARE

Art.8 RESURSELE UMANE. CONSIDERAȚII GENERALE

(1) Personalul Casei de Cultură a Municipiului Timișoara se structurează în personal de conducere, de specialitate și personal auxiliar  de deservire.


(2) Funcţionarea Casei de Cultură a Municipiului Timisoara se asigură prin activitatea personalului angajat cu contract individual de muncă, pe perioadă nedeterminată sau determinată, în funcţii de specialitate, în funcţii tehnice şi administrative, precum şi prin activitatea unor persoane care participa la realizarea programelor şi proiectelor culturale în baza unor contracte încheiate potrivit prevederilor legale privind dreptul de autor şi drepturile conexe sau în baza unor convenţii reglementate de Codul civil.

(3) Încadrarea personalului cu contract individual de muncă pe perioadă nedeterminată se face pe bază de concurs sau de examen, în condiţiile legii.

(4) Prin excepţie de la prevederile alin. (3), în cazul personalului încadrat pe perioadă determinată, pe durata desfăşurării unui program sau proiect, încheierea contractelor de muncă se poate face şi în mod direct, prin acordul părţilor. 

(5) Modificarea, suspendarea, încetarea contractelor individuale de muncă se realizează în condițiile specificate de Legea nr.53/2003, Codului Muncii.

(6) Salarizarea personalului de conducere, de specialitate si de deservire se realizează în conformitate cu prevederile Legii cadru privind salarizarea personalului plătit din fonduri publice nr. 153/2017; 

(7) Personalul de specialitate și, după caz, cel auxiliar, încadrat în cadrul Casei de Cultură a Municipiului Timișoara are dreptul  de a urma un program de formare profesională  cel puțin o dată la 2 ani, în condițiile prevederilor Codului Muncii. Cheltuielile cu participarea la programele de formare profesională se suportă de către angajator. 

(8) Atribuțiile personalului încadrat în cadrul Casei de Cultură a Municipiului Timișoara sunt cele prevăzute în fișa postului.

(9) Programul de lucru al personalului artistic şi tehnic din cadrul Casei de Cultură a  Municipiului Timișoara este repartizat inegal, fiind specificat ca atare în contractul individual de muncă.

(10) Pentru personalul artistic şi tehnic din instituţiile de spectacole sau concerte, zilele de sâmbătă, duminică şi, după caz, zilele de sărbătoare legală sunt considerate zile lucrătoare, repausul legal putând fi acordat în alte zile ale săptămânii.

(11) Concediul anual de odihnă pentru personalul din instituţiile de spectacole sau concerte se acordă, de regulă, în vacanţa dintre stagiuni.

(12) Promovarea în grade sau trepte profesionale a personalului CCMT se face în conformitate cu legislația în vigoare, privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte imediat superioare a personalului contractual din sectorul bugetar, plătit din fonduri publice.
(13) Evaluarea performanțelor profesionale ale Managerului CCMT se face în conformitate cu O.U.G. nr.189/2008, privind managementul instituţiilor publice de cultură, actualizată.
(14) Personalul contractual al CCMT are obligația să respecte prezentul ROF, Regulamentul intern al CCMT, precum și Codul de Conduită Etică și Intergritate Profesională a CCMT, alături de legislația complementară.
(15) Încălcarea dispozițiilor stabilite prin Codul de Conduită Etică și Integritate Profesională al CCMT, Regulamentul intern sau prin alte acte normative aplicabile personalului contractual ce își desfășoară activitatea în cadrul instituției, atrage răspunderea disciplinară a personalului contractual, în condițiile legii.
(16) Abaterile disciplinare ale personalului CCMT se soluționează, după sesizarea lor conducerii instituției, în conformitate cu prevederile Legii nr.53/2003, Codul Muncii, cât și conform altor dispoziții legale, cu rol modificator sau de completare, adoptate în domeniul raporturilor de muncă, fac parte de drept din cuprinsul prezentului ROF, cu excepția cazului în care legea dispune altfel.

Art.9 STRUCTURA ORGANIZATORICĂ
(1) Consiliul Local al Municipiului Timișoara aprobă, în condițiile legii, organigrama, statul de funcţii, numărul de personal şi Regulamentul de Organizare şi Funcționare  pentru Casa de Cultură a Municipiului Timișoara.

(2) Funcțiile din cadrul Casei de Cultură a Municipiului Timișoara sunt prevăzute in Legea cadru privind salarizarea personalului plătit din fonduri publice nr. 153/2017-anexa nr. III- Familia ocupațională „Cultură”, capitolul I. pct. II- Alte instituții de spectacole sau concerte și în anexa VIII- Cap. II, B, Pct. I, b), Familia ocupațională „Administrație”.

(3) Structura organizatorică a Casei de Cultură a Municipiului Timișoara cuprinde următoarele structuri și compartimente:
A. Conducere

Director/Manager

Contabil Șef

Șef Birou Organizare evenimente și Proiecte culturale

Consiliu Administrativ, cu rol deliberativ

Consiliu Artistic, cu rol consultativ

B. Structuri funcționale

Centrul Folcloric ETNOPOL, cu două compartimente:

·  Compartimentul Muzică Populară
·  Compartimentul Dansuri Populare 

Birou Organizare evenimente și Proiecte culturale Compartiment Educație Culturală EDUPOL

Compartiment Financiar-Contabil 

Compartiment Juridic-Resurse Umane

Compartiment Administrativ-Tehnic
Art.10 CONDUCEREA CCMT

10.1 Considerații generale

(1) Conducerea  Casei de Cultură a Municipiului Timișoara este asigurată de un director.

(2) Angajarea directorului Casei de Cultură a Municipiului Timișoara  se face în urma susținerii unui concurs  de proiecte de management.
(3) Câștigătorul concursului prevăzut la alin.(2) încheie un contract de management cu Primarul Municipiului Timișoara, în condițiile legii.
(4) Contractul de management va conţine programele şi proiectele minimale pe care directorul se angajează să le realizeze pe durata contractului de management, în condiţiile legii.
(5) În exercitarea și îndeplinirea atribuțiilor, Directorul colaborează cu Contabilul Șef și cu Șeful Biroului de Proiecte și Evenimente Culturale, numiți potrivit legii.

(6) În absența Directorului, Casa de Cultură a Municipiului Timișoara este condusă de Contabilul Șef.

10.2 Atribuțiile Directorului
Directorul este angajat în baza unui Contract de management, în conformitate cu O.U.G. nr.189/2008, cu modificările și completările ulterioare, și are următoarele atribuții:

a. Asigură conducerea, organizarea și dezvoltarea activității instituției, precum și buna administrare a mijloacelor materiale și financiare de care acesta dispune, cu respectarea dispozițiilor legale în vigoare;
b. Urmărește și răspunde de îndeplinirea obiectivelor și criteriilor de performanță cuprinse în Contractul de management, respectiv în anexele acestuia, încheiat cu Municipiul Timișoara, în raport cu obligațiile și programele stabilite;
c. Decide, în calitate de ordonator terțiar de credite, asupra modului de utilizare a bugetului anual de venituri și cheltuieli al instituției, conform contractului de management, cu respectarea prevederilor legale și are obligaţia de a angaja şi de a utiliza creditele bugetare numai în limita prevederilor şi a destinaţiilor aprobate, pentru cheltuieli strict legate de activitatea CCMT şi cu respectarea dispoziţiilor legale;

d. Elaborează și răspunde de întocmirea proiectului de buget și a contului de încheiere a exercițiului bugetar ale instituției, pe care le propune spre aprobare autorității;

e. Răspunde, potrivit legii, de elaborarea şi fundamentarea proiectului de buget propriu, , de angajarea, lichidarea și ordonanțarea cheltuielilor, în limita creditelor de angajament și creditelor bugetare repartizate și aprobate, de urmărirea modului de realizare a veniturilor și de integritatea bunurilor încredințate instituției pe care o conduce;
f. Răspunde, potrivit legii, de organizarea și ținerea la zi a contabilității și de prezentarea la termen a situațiilor financiare asupra situației patrimoniului aflat în administrare și execuției bugetare, de organizarea sistemului de monitorizare a programului de achiziții publice și a programului de lucrări de investiții publice, de organizarea evidenței programelor, inclusiv a indicatorilor aferenți acestora, și de organizarea și ținerea la zi a evidenței patrimoniului, conform prevederilor legale;
g. Răspunde de organizarea sistemului de monitorizare a programului de achiziţii publice şi a programului de investiţii publice a CCMT;
h. Răspunde de organizarea evidentei programelor, inclusiv a indicatorilor aferenţi acestora;
i. Răspunde de organizarea şi tinerea la zi a evidenei patrimoniului, conform prevederilor legale;
j. Înaintează autorității raportul de activitate anual, în termenul stabilit de aceasta, conform legislației în vigoare;
k. Asigură pe perioada absenței motivate din instituție continuarea procesului managerial, prin desemnarea unei persoane care să exercite prerogativele de conducere și reprezentare ale acestuia;
l. Numește Consiliul Administrativ și Consiliul Artistic conform prevederilor Regulamentului de organizare și funcționare al instituției; 
m. Elaborează/actualizează și supune spre avizare Consiliului Administrativ și apoi spre aprobare Consiliului Local al Municipiului Timișoara, Organigrama, Statul de funcții și Regulamentul de Organizare și Funcționare ale instituției;

n. Propune spre aprobare, Consiliului Administrativ, Regulamentul intern al instituției;
o. Informează Consiliul Administrativ asupra realizării obiectivelor stabilite și a prestației colectivului pe care îl conduce, stabilind măsuri corespunzătoare pentru îmbunătățirea activității;
p. Informează ordonatorul principal de credite asupra realizării sarcinilor și obiectivelor instituției;
q. Înștiințează autoritatea cu privire la delegarea temporară a competențelor în perioada în care se află în imposibilitatea de a conduce instituția;
r. Stabilește măsuri privind protecția muncii și facilitează cunoașterea de către salariați a normelor de securitate a muncii;
s. Păstrează confidențialitatea asupra datelor şi informațiilor referitoare la activitatea instituției, care au un astfel de caracter sau care sunt stabilite ca având un astfel de caracter de către lege;
t. Ia măsuri pentru asigurarea pazei instituției și a serviciilor de prevenire și stingere a incendiilor;
u. Nu desfășoară activități sau manifestări de natură să prejudicieze interesul și prestigiul instituției sau al autorității;
v. Coordonează și întreprinde măsuri pentru realizarea și creșterea veniturilor proprii ale instituției, inclusiv prin atragerea de noi surse de venituri proprii și fonduri nerambursabile, precum și prin donații și sponsorizări pentru activitățile instituției;
w. Ia măsuri în vederea eliminării factorilor vătămători sau periculoși, conform prevederilor legale și solicită refacerea buletinelor de determinare sau, după caz, expertizare a locurilor de muncă ori de câte ori intervin modificări în ceea ce privește tehnologia, echipamentele de muncă şi amenajarea locurilor de muncă, dar nu mai târziu de 36 de luni de la data emiterii buletinelor de determinare sau, după caz, expertizare respective;
x. Elaborează și pune în aplicare planul de îmbunătățire a dotării materiale a instituției, inclusiv privind producția culturală de mari evenimente, prin identificarea nevoilor și asigurarea de resurse materiale necesare implementării strategiei instituției, corelat cu resursele alocate de către autoritate;
y. Stabilește atribuțiile de serviciu ale personalului angajat, conform Regulamentului de Organizare și Funcționare al instituției, precum și obligațiile profesionale individuale de muncă ale personalului de specialitate, aprobate prin fișele de post;
z. Aprobă fișele de post pentru personalul salariat, întocmite conform prevederilor legale de către șefii de servicii, birouri sau compartimente;
aa. Încheie contracte individuale de muncă, contracte civile, precum și contracte privind dreptul de autor și drepturile conexe, fără ca durata acestora să depășească cu mai mult de un an durata contractului de management;
ab. Selectează, angajează, promovează, sancționează și concediază personalul salariat, în condițiile legii;
ac. Dispune efectuarea evaluărilor anuale ale performanțelor salariaților, în condițiile legii, cu aplicarea prevederilor legale referitoare la asigurarea promovării personalului în funcții, grade și trepte profesionale și avansarea în gradații, cu încadrarea în sumele aprobate cu această destinație în bugetul propriu;
ad. Reprezintă și angajează instituția în raporturile cu persoanele juridice şi fizice din țară și din străinătate, precum şi în fața organelor jurisdicționale;
ae. Negociază clauzele contractelor încheiate conform prevederilor Codului Civil sau, după caz, conform legilor speciale.
af. Încheie acte juridice în numele și pe seama instituției, în limitele de competență stabilite prin contractul de management;
ag. Urmărește îndeplinirea atribuțiilor stabilite, coordonează și controlează activitatea personalului angajat, precum și a colaboratorilor;
ah. Elaborează programul anual de activitate și ia măsurile care se impun pentru realizarea acestuia;
ai. Emite decizii, în exercitarea atribuțiilor proprii;
aj. Alte atribuţii stabilite de dispoziţiile legale.

10.3 Atribuțiile Contabilului-Șef
Contabilul Șef se subordonează direct Directorului și are următoarele atribuții principale:
a. Coordonează direct activitatea financiar-contabilă a instituției;
b. Organizează controlul financiar preventiv propriu, în conformitate cu O.G. nr.119/1999 privind controlul intern și controlul financiar preventiv, republicată Persoana care exercită controlul financiar preventive propriu, nu trebuie să fie implicată, prin sarcinile de serviciu, în efectuarea operațiunii supuse controlului financiar preventive propriu, conform Ordinului nr.17/2022 privind modificarea anexei nr. 2 la Ordinul ministrului finanțelor publice nr. 923/2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu;
c. Organizează și răspunde de efectuarea înregistrărilor financiar-contabile;
d. Organizează și răspunde de efectuarea inventarierilor periodice ale patrimoniului instituției, inclusiv în formă digital tabulară (gen fișier excel);
e. Participă la elaborarea bugetului de venituri și cheltuieli al instituției;
f. Respectă legislația în vigoare privind utilizarea și integritatea mijloacelor materiale și bănești ale instituției;
g. Verifică corectitudinea sumelor solicitate în cererile de credite bugetare și încadrarea acestora în volumul creditelor aprobate; 
h. Răspunde de efectuarea obligațiilor de plată ce derivă din legislația fiscală;
i. Verifică și avizează contractele, convențiile, alte documente care angajează răspunderea patrimonială a instituției;
j. Elaborează procedurile de control intern pentru activitatea desfășurată, potrivit Ordinului nr.600/2018 actualizat privind aprobarea Codului controlului intern managerial al entităților publice și le înaintează spre aprobare directorului;
k. Întocmește rapoarte lunare și anuale cu privire la situația economico-financiară, cu interpretări ale datelor financiar contabile potrivit cerințelor Directorului;
l. Îndeplinește alte atribuții specifice funcției pe care o ocupă, potrivit legii;
m. Coordonează direct și răspunde de activitatea Compartimentului Financiar-Contabil;
n. În absența Contabilului Șef, atribuțiile sale vor fi exercitate de o persoană desemnată din Compartimentul Financiar-Contabil;
o. Contabilul Șef îndeplinește orice alte atribuții stabilite de către Director, potrivit legii și care sunt compatibile cu activitatea financiară din instituțiile bugetare.
10.4 Atribuțiile șefului Birou de Organizare evenimente și Proiecte culturale
a. Colaborează la stabilirea strategiei anuale în ceea ce privește organizarea evenimentelor Casei de Cultură a Municipiului Timișoara; 

b. Menține și dezvoltă relațiile cu societatea civilă; 

c. Promovează în rândul partenerilor Casei de Cultură a Municipiului Timișoara, ai Primăriei Municipiului Timișoara și ai Consiliului Local, evenimentele publice care se desfășoară în Municipiul Timișoara;                                                                                                                                                                                                                                                                                                                                                                                                                                                           

d. Organizează și promovează în spațiul public toate manifestările desfășurate sub egida Casei de Cultură a Municipiului Timișoara;                                                                                                                                      

e. Urmărește realizarea obiectivelor biroului și ale CCMT;                                                                                                                                                             

f. Participă la organizarea și derularea proiectelor culturale locale sub egida Casei de Cultură a Municipiului Timișoara,a  Primăriei Municipiului Timișoara și a Consiliului Local;                                                                                                                                                                 

g. În relațiile cu celelalte instituții angrenate în organizarea unor evenimente (Jandarmeria Română, MAPN, ISU, ISJ, IPJ, Oficiul de Capitanie Timiș, Administrația Canalului Navigabil Bega etc), întocmește solicitările, asigurându-se de rezolvarea cu celeritate a acestor situații;

h. Întocmește necesarul pentru desfășurarea evenimentelor aprobate prin HCL, în limita bugetului alocat fiecărui eveniment, din Agenda Culturală;                                                                                

i. Gestionează zonele comerciale și expoziționale; 

j. Întocmește documentațiile pentru proiectele de hotărâre în domeniul cultural; 

k. Întocmește solicitările în vederea promovării pentru fiecare eveniment al instituției, în parte;

l. Realizează întâlniri de lucru cu artiști și instituții partenere;

m. Asigură o conectare permanentă cu celelalte servicii/instituții din cadrul PMT și cu instituțiile partenere, în vederea derulării comune a evenimentelor;

n. Preia toate cererile și solicitările cu conținut cultural care sunt înregistrate la Primăria Timișoara și le soluționează;

o. Asigură consultanță și sprijin organizatorilor de evenimente publice ce se derulează în Timișoara;

p. Întocmește necesarul pentru desfășurarea evenimentelor aprobate prin HCL, în limita bugetului alocat fiecărui eveniment, din Agenda Culturală. Întocmește bugetul estimative al fiecărei acțiuni și are grijă ca bugetul real să nu depășească sumele aprobate prin HCL;

q. Răspunde de întocmirea documentației aferente fiecărui eveniment (plan de eveniment, referate de necesitate, autorizații, documente aferente conceptului de „ospitalitate”/primirea artiștilor invitați, documente necesare organizării târgurilor, selectării comercianților și alte documente necesare desfășurării activității Biroului, avize necesare bunei desfășurări a evenimentelor în spațiul public ș.a.);

r. Înaintează Compartimentului Juridic-Resurse Umane datele necesare întocmirii contractelor cu artiștii și partenerii;

s. Comunică Compartimentului Administrativ un desfășurător tabelar pentru fiecare eveniment, pe zile, ore, minute, în funcție de nevoie;

t. Stabilește, de comun acord cu Compartimentul Administrativ, necesarul accesorii pentru fiecare eveniment;

u. Fundamentează proiectul de evenimente al Casei de Cultură pe an calendaristic, pe baza evaluării impactului avut în anii anteriori și propune evenimente noi;

v. Obține avizele de derulare a evenimentelor de la Comisia de Ordine Publică și toate celelalte avize necesare derulării acestora (aviz ISU, Jandarmerie, avize Comisia de Circulație etc);

w. Îndeplinește toate cerințele pentru asigurarea respectării legii cu ocazia derulării evenimentelor, inclusiv răspunde pentru informarea Jandarmeriei Române;

x. Se îngrijește de buna desfășurare a evenimentelor organizate și de păstrarea în bune condiții a patrimoniului instituției utilizat în cadrul acestora (căsuțe, corturi, etc.).
y. Participă la manifestările culturale pe care le organizează, se asigură de buna desfășurare a evenimentelor și face recepția la finalul evenimentului;                                                                                      

z. Face solicitări pentru rezervarea spațiilor culturale și-a zonelor de expunere în vederea promovării

aa. Elaborează strategia de promovare generală și individuală, pe fiecare eveniment;

ab. Derulează campanii de atragere a potențialilor sponsori; 

ac. Propune surse conexe de finanțare pentru proiectele CCMT și întocmește documentația necesară în vederea realizării acesteia;                                                                                                                                

ad. Întocmește procedurile operaționale și documentele ce revin Biroului Organizare Evenimente în vederea implementării și menținerii sistemului de control intern managerial;                                                     

ae. Își desfășoară activitatea în mod responsabil, conform reglementărilor profesionale și cerințelor postului; respectă și își însușește normele de securitate și sănătate în muncă și măsurile de aplicare a acestora, conform Legii nr. 319/2006 – Legea securității și sănătății în muncă;

af. Desfășoară activitatea în așa fel încât să nu expună la pericol de accidentare sau îmbolnăvire profesională atât propria persoană, cât și celelalte persoane participante la procesul de muncă;                                                                                                                                                                               

ag. Colaborează cu tot personalul Casei de Cultură a Municipiului Timișoara, nu creează stări conflictuale, folosește un limbaj adecvat și o tonalitate normală, pentru a nu crea un discomfort în relațiile de lucru;                                                                                                                                                                            
ah. Îndeplinește și alte atribuții încredințate de către șefii ierarhici superiori, în afara fișei postului, dar în limitele competențelor sale profesionale;                                                                                                                           
ai. Respectă confidențialitatea tuturor aspectelor legate de locul de muncă indiferent de natura acestora;
aj. Răspunde de corectitudinea și de promptitudinea cu care furnizează informațiile din domeniul său de activitate. 
Art. 11 CONSILIUL ADMINISTRATIV (CA)

11.1 Structură

Prin decizie a directorului se înfiinţează Consiliul Administrativ, organism cu rol deliberativ, format din 9 membri, după cum urmează:

a. preşedinte – directorul instituției
b. membri:
· contabil șef
· șef birou BOE
· consilier juridic
· dirijor Ansamblul „Timișul”
· coregraf Ansamblul „Timișul”
· reprezentantul Consiliului Local
· reprezentant Primar
· reprezentantul salariaților, conform Codului Muncii
11.2 Atribuțiile Consiliului Administrativ
Consiliul Administrativ al Casei de Cultură a Municipiului Timișoara are, în condițiile legii, următoarele atribuții principale:

a. Analizarea și aprobarea programului de activitate al instituției, hotărând direcțiile de dezvoltare a CCMT;

b. Avizarea proiectului bugetului de venituri și cheltuieli al instituției, în vederea aprobării acestuia de către Consiliul Local al Municipiului Timișoara.

c. Avizează Regulamentul intern al instituției propus de Directorul instituției, în colaborare cu consilierul juridic și cu responsabilul de Resurse Umane, conform Codului Muncii;
d. Ia măsurile necesare pentru soluționarea problemelor semnalate, pentru asigurarea integrității patrimoniului din administrare și, după caz, pentru recuperarea pagubelor pricinuite;
e. Avizează Organigrama, Statul de funcții, Regulamentul de Organizare și Funcționare, și Regulamentul intern al CCMT.

11.3 Mod de funcționare

a. Funcţionarea Consiliului Administrativ se face cu respectarea prevederilor Ordonanţei Guvernului nr. 21/2007, cu modificările şi completările ulterioare şi a celorlalte dispoziţii legale în vigoare.

b. Consiliul Administrativ se întruneşte la sediul instituției trimestrial, sau ori de câte ori este nevoie, la convocarea preşedintelui sau a 1/3 din numărul membrilor săi.

c. Membrii CA sunt numiți pe o perioadă de 2 ani.

d. Secretariatul este asigurat de către unul din membrii CA, numit de către Președinte.
e. Preşedintele Consiliului administrativ stabileşte datele de şedinţă și ordinea de zi, convocând membrii cu cel puţin 3 zile lucrătoare înainte de ziua desfăşurării ședințelor, prin secretarul desemnat de Președinte.
f. Consiliul administrativ este legal întrunit în prezența a 2 (două) treimi din numărul total al membrilor săi și ia hotărâri cu majoritatea simplă din numărul total al membrilor prezenți.
g. Dezbaterile CA au loc potrivit ordinii de zi și sunt consemnate, alături de hotărârile luate, în procesul-verbal de ședință, semnat de toți membrii prezenți la ședință și păstrat în registrul de ședințe al Consiliului Administrativ al Casei de Cultură a Municipiului Timișoara.
h. La şedinţele Consiliului administrativ pot participa personalităţi culturale, specialişti, reprezentanţi ai societăţii civile, în funcţie de specificul şi importanţa problemelor care sunt dezbătute.
i. Consiliul Administrativ adoptă hotărâri prin votul majorității membrilor prezenți;

j. Consiliul Administrativ va verifica modul de aducere la îndeplinire a hotărârilor adoptate.

Art. 12 CONSILIUL ARTISTIC
(1) Prin decizie a directorului se înfiinţează un consiliu artistic, organism cu rol consultativ, format din 11 membri, desemnați de către director, personalităţi culturale recunoscute, din instituţie şi din afara acesteia, astfel: 
· 2 reprezentanți al mediului cultural educațional universitar 
· 2 reprezentanți al mediului cultural preuniversitar
· 1 personalitate culturală locală recunoscută internațional
· 1 jurnalist cultural local
· 1 reprezentant al sectorului cultural independent
· 1 reprezentant OAR
· 2 reprezentanți instituții culturale locale
· 1 reprezentant al mediului de afaceri, conectat la viața culturală a orașului
· 1 reprezentant al domeniului folcloric
·  director CCMT

(2)   Membrii Consiliului Artistic sunt numiți pe o perioadă de 2 ani.

(3) Consiliul Artistic se întrunește semestrial, la solicitarea Directorului, pentru elaborarea programelor de perspectivă și stabilirea strategiei culturale a instituției.

(4)   Consiliul artistic are următoarele atribuţii principale: 

a. evaluează şi propune măsuri privind îmbunătăţirea calităţii activității artistice a instituției, pe care o avizează;

b. urmăreşte şi analizează activitatea artistică a Ansamblului „Timișul” şi formulează propuneri privind îmbunătăţirea acesteia;

c. propune criteriile de performanţă specifice, în vederea evaluării personalului de specialitate angajat;

d. contribuie la dezvoltarea programelor și proiectelor culturale ale CCMT;
e. contribuie la dezvoltarea și consolidarea de parteneriate locale, naționale și internaționale;
f. sprijină CCMT în accesarea de finanțări nerambursabile;
g. facilitează conectarea și activarea CCMT în rețele, pe plan național și internațional;
h. acordă, la cerere, asistenţă de specialitate în domeniile specifice; 

i. îndeplineşte alte atribuţii stabilite de conducerea instituției, în conformitate cu Ordonanţa Guvernului nr. 21/2007, cu modificările şi completările ulterioare.

Art.13 STRUCTURI FUNCȚIONALE

a. Centrul Folcloric ETNOPOL, cu două compartimente:

· Compartimentul Muzică Populară

· Compartimentul Dansuri Populare 

b. Birou Organizare evenimente și Proiecte culturale
c. Compartiment Educație Culturală EDUPOL

d. Compartiment Financiar-Contabil

e. Compartiment Juridic-Resurse Umane

f. Compartiment Administrativ-Tehnic

13.1 Atribuțiile Centrului Folcloric - ETNOPOL

(1) Compartimentul Muzică Populară

Atribuțiile Compartimentului  Muzică Populară,  din cadrul Centrul Folcloric ETNOPOL, sunt:

a. stabilește agenda de lucru a compartimentului, organizează manifestări muzicale în conformitate cu programul de activități al instituției;
b. asigură participarea orchestrei la evenimentele cuprinse în Calendarul Casei de Cultură a Municipiului Timișoara precum și la spectacole, concerte, festivaluri, turnee organizate pe plan local, național și internațional;
c. coordonează activitatea muzicală a orchestrei Ansamblului „Timişul”,  lucrează cu orchestra şi soliştii vocali repertoriul, în cadrul programului de repetiţii;
d. concepe și realizează programe de educație muzicală, în colaborare cu Compartimentul de Educație Culturală, formează un public avizat;
e. stabilește repertoriul formaţiei orchestrale a Ansamblului Timișul și se îngrijește de îmbogățirea permanentă a acestuia;
f. asigură corepetiția pentru formula coregrafică a Ansamblului Timișul, la repetiții, în spectacole și turnee;
g. valorifică creaţia populară din domeniul folclorului muzical specific zonei (subzonei) etno-culturale şi se documentează asupra dinamicii ei contemporane; 
h. descoperă noi creatori şi interpreţi de muzică populară românească sau aparținând minorităților din Banat și îi promovează prin includerea lor în evenimentele CCMT;
i. cooperează şi colaborează în strânsă legătură, inclusiv pe baze de  reciprocitate cu instituţii culturale  din Timișoara, judeţ,  ţară și străinătate;
j. propune forme muzicale inedite și inovatoare, care presupun colaborarea cu artiști din alte „zone” artistice;
k. contribuie la organizarea evenimentelor culturale care implică participarea orchestrei;
l. reprezintă, cu cinste și demnitate, instituția și Municipiul Timișoara în spaţiul naţional şi internațional, cu prilejul diverselor spectacole, concerte, festivaluri, evenimente culturale la care participă;
m. organizează cursuri de dans și instrument (instrumente de suflat, chitară, vioară, acordeon, țambal etc. – necesare în ansamblurile folclorice);
n. instruirea interpreților în ceea ce privește conduita individuală și de grup pe care aceștia trebuie să o aibă în timpul deplasărilor, precum și în timpul prestațiilor artistice;
o. răspunde de inventarul obiectelor şi echipamentelor folosite la acțiunile compartimentului (instrumente muzicale, pupitre, scaune etc.).
(2) Compartimentul Dansuri Populare
Atribuțiile Compartimentului  Dansuri Populare,  din cadrul  Centrului Folcloric ETNOPOL, sunt:

a. stabilește agenda de lucru a compartimentului, în conformitate cu programul de activități al instituției;
b. asigură pregătirea formaţiilor de dansuri populare (copii, tineret şi adulţi) ale Casei de Cultură a Municipiului Timișoara;
c. asigură participarea acestora la evenimentele Casei de Cultură, precum și la evenimente externe: spectacole, concerte, festivaluri, turnee naționale și internaționale, unde reprezintă instituția și Municipiul Timișoara;
d. valorifică scenic dansuri, cântece şi obiceiuri tradiţionale românești și ale minorităților din Banat, precum şi din toate spaţiile etnografice româneşti, asigurând executarea corectă a acestora, cu respectarea tipurilor de pași și de mișcări caracteristice diferitelor zone;
e. asigură păstrarea și ridicarea continuă a calității artistice a spectacolelor în care sunt implicate formațiile de dansuri populare ale instituției;
f. îmbunătăţește evoluţia tehnică şi artistică a dansatorilor;
g. participă la îmbogățirea repertoriului formațiilor de dansuri;
h. participă la organizarea spectacolelor în care sunt implicate formațiile departamentului;
i. organizează activități de formare destinate formațiilor de dansatori: workshopuri, ateliere etc.;
j. asigură instruirea interpreților în ceea ce privește conduita individuală și de grup pe care aceștia trebuie să o aibă în timpul deplasărilor, precum și în timpul prestațiilor artistice;
k. răspunde de inventarul obiectelor şi echipamentelor folosite la acțiunile compartimentului (costume, echipamente etc.);

l. reprezintă cu cinste și demnitate instituția și Municipiul Timișoara în spaţiul naţional şi internațional, cu prilejul diverselor spectacole, concerte, festivaluri, evenimente culturale la care participă.
Art. 13.2 Atribuțiile Biroului de Organizare evenimente și Proiecte culturale 
Atribuțiile Biroului de Organizare Evenimente și Proiecte Culturale sunt:

a. organizează, monitorizează și evaluează evenimentele organizate în cadrul Calendarului anual al Casei de Cultură a Municipiului Timișoara, în colaborare cu parteneri, cu alte compartimente din cadrul aparatului de specialitate al Primarului și/sau alte instituţii;
b. fundamentează Calendarul și îl înaintează aparatului de specialitate al Primarului, pentru avizare, apoi Comisiei de Cultură a Consiliului Local, în vederea adoptării acestuia prin Hotărâre de Consiliu Local;
c. propune conducerii instituției Calendarul evenimentelor Casei de Cultură a Municipiului Timișoara, în concordanță cu strategia culturală a Primăriei Municipiului Timișoara și cu programul minimal asumat de managerul CCMT în contractul de management, după consultarea cu directorul, cu coordonatorii compartimentelor de specialitate și cu Consiliul artistic;

d. se implică activ în alte ceremonii și festivități: 24 Ianuarie, Ziua Eroilor Neamului, Ziua Imnului, Ziua Drapelului, Ziua Armatei, Ziua Naţională etc., derulate în Timișoara, județ sau țară;
e. se implică în organizarea tuturor evenimentelor Casei de Cultură, în colaborare cu celelalte departamente (Muzică Populară, Dansuri Populare etc.); îndeplinește activități de protocol (ex: primire invitați, așteptare invitați la locul desfășurării acțiunii culturale etc.);
f. furnizează Compartimentului Juridic-Resurse Umane, cu 5 zile lucrătoare înainte de desfășurarea evenimentului, toate informațiile necesare întocmirii contractelor;
g. întocmește bugetul estimativ al fiecărui eveniment/proiect, urmărește și își asumă concordanța acestuia cu cel adoptat sau aprobat, după caz; comunică Compartimentului Financiar orice posibilă depășire a bugetului aprobat, cu minim 10 zile lucrătoare înainte de  furnizarea, către Departamentului Juridic-Resurse Umane, a informațiilor necesare întocmirii contractelor;
h. întocmește, cu minim 10 zile lucrătoare înainte de  furnizarea, către Departamentului Juridic-Resurse Umane, a informațiilor necesare întocmirii contractelor, referatele de necesitate, aferente organizării evenimentelor instituției și le predă Departamentului Financiar-Contabil-Achiziții;
i. întocmește, în maxim 5 zile lucrătoare după eveniment, documentele necesare decontului (în cazul proiectelor cu finanțare nerambursabilă), respectiv pe cele aferente drepturilor de autor UCMR-ADA; 
j. promovează evenimentele și proiectele Casei de Cultură, prin întocmirea comunicatelor de presă, organizarea întâlnirilor cu presa, asigurarea relației cu colaboratorii grafică-foto-video, întreținerea arhivei grafică-foto-video, comandarea obiectelor promoționale și a elementelor de promovare (mesh-uri, bannere, afișe, pliante etc.); 
k. asigură relația cu prestatorii de servicii privind promovarea în social-media și întreținerea site-ului instituției, în vederea alimentării constante cu conținut actualizat;
l. răspunde de inventarul obiectelor şi echipamentelor folosite la evenimente (pavilioane, mese, scaune etc.);
m. asigură relația cu Comisia de Ordine Publică, Comisia de Circulație, RATT, ISU Banat, CCE 2023, Poliția Locală, Jandarmerie, DSP, DSV și alte instituții abilitate pentru obținerea tuturor avizelor necesare desfășurării evenimentelor;
n. asigură relaţia cu ONG-uri culturale locale, implicate în acțiunile Casei de Cultură;
o. asigură relația cu instituțiile culturale locale, naționale și internaționale, în vederea realizării de evenimente și proiecte comune;
p. consiliază operatorii culturali locali și externi în organizarea de evenimente culturale în spațiul public;
q. identifică parteneri și sponsori pentru evenimentele și proiectele instituției;
r. actualizează și întreține o bază de date cu operatorii culturali locali;

s. întocmește cronologic, actualizează și întreține o bază de date cu evenimentele culturale locale;

t. evaluează formativ și final evenimentele și proiectele instituției, în 7 zile de la finalizarea acestora; formulează observații și sugestii pentru îmbunătățirea acestora și se asigură de respectarea lor; 
u. evaluează impactul evenimentelor și proiectelor instituției; formulează propuneri pentru dezvoltarea cifrată și non-cifrată a impactului;
v. asigură implicarea instituției în proiecte europene inițiate de instituție sau organizate de parteneri și/sau terți;
w. asigură surse conexe de finanțare prin formularea de cereri către finanțatori locali, naționali și internaționali;
x. asigură derularea proiectelor finanțate și realizează decontul final, în colaborare cu Compartimentul Financiar-Contabilitate.

13.3 Atribuțiile Compartimentului Educație Culturală EDUPOL

Compartimentul de Educație Culturală și formare EDUPOL are, ca misiune de bază, întreținerea relației cu instituțiile de învățământ, cu ceilalți parteneri, în vederea organizării activităților de educație și formare culturală.
Atribuțiile Departamentului de Educație Culturală și formare EDUPOL sunt:

a. gestionează parteneriatele Casei de Cultură cu instituțiile locale și județene de învățământ (școli, licee, universități); identifică în permanență parteneri noi și cultivă parteneriatele existente, cu scopul identificării permanente de public nou și de promovare a activităților de educație culturală organizate de Compartiment, în vederea pregătirii publicului tânăr ca și consumator constant și asumat de cultură de calitate;
b. gestionează parteneriatele Casei de Cultură cu instituțiile culturale, precum și cu organizațiile nonguvernamentale locale și naționale; identifică în permanență parteneri noi și cultivă parteneriatele existente;
c. concepe, în urma consultării cu conducerea instituției, programul anual de activitate al departamentului;
d. organizează integral activitățile de educație culturală ale compartimentului, pentru toate categoriile de public, altele decât cele cu caracter folcloric: vernisaje/concerte lecție, masterclass-uri, workshop-uri, proiecții de filme, ateliere artistice finalizate cu producții proprii (spectacole, expoziții etc.), întâlniri literare, lansări de carte etc.;
e. răspunde de inventarul obiectelor şi echipamentelor folosite la acțiunile de educație culturală (mese, scaune, pian etc.)
f. concepe calendarul de ocupare al Galeriei Rotonda și organizează activitățile aferente acestuia (vernisaje, ateliere etc.);
g. promovează activitățile compartimentului prin comunicate de presă, prin asigurarea prezenței pe social-media etc.;
h. coordonează aparițiile editoriale ale departamentului;
i. se îngrijește de comunicarea permanentă cu publicul, de identificarea nevoilor acestuia, exprimate în raport cu activitățile organizate și/sau cu propuneri de activități noi;
j. încurajează și susține participarea activă a publicului la activități culturale de tip amator la un înalt nivel artistic, în vederea clădirii unei culturi de participare și implicare, care să formeze noi categorii de public  și să contribuie la creșterea gradului de interes pentru cultură.
13.4 Atribuțiile Compartimentului Financiar-Contabil 

Atribuțiile Compartimentului Financiar-Contabilitate sunt:

a. Asigură înregistrarea cronologică şi sistematică, prelucrarea, publicarea şi păstrarea informaţiilor cu privire la poziţia financiară, performanţa financiară şi alte informaţii referitoare la activitatea desfăşurată, atât pentru cerinţele interne ale acestora, cât şi în relaţiile cu creditorii financiari şi comerciali, clienţii, instituţiile publice şi alţi utilizatori;
b. Organizează activitatea de angajare, lichidare, ordonanțare și plată a cheltuielilor instituției precum și organizarea, evidența și raportarea angajamentelor bugetare și legale, conform normelor metodologice elaborate de Ministerul Finanțelor Publice;

c. Asigură efectuarea înregistrărilor financiar-contabile cronologic și sistematic în baza documentelor justificative existente;
d. Întocmeşte balanţa contabilă şi darea de seamă contabilă proprie, colaborează cu Biroul Contabilitate din cadrul aparatului de specialitate al Primarului în vederea centralizării acestora și raportării către  Direcţia Generală a Finanţelor Publice;
e. Asigură inventarierea periodică a elementelor de activ ale instituției; verifică periodic inventarul instituției, în colaborare cu celelalte departamente, prin centralizarea inventarelor furnizate de celelalte departamente;
f. Elaborează, în colaborare cu Direcțiunea și cu compartimentele de specialitate, proiectul de buget de venituri şi cheltuieli al instituției, îl fundamentează și îl înaintează Serviciului Buget din cadrul aparatului de specialitate al Primarului, în vederea centralizării și adoptării acestuia prin hotărâre de consiliu local;
g. Concepe și fundamentează rectificările bugetare, atunci când acestea sunt necesare;
h. Realizează încasările şi plăţile în numerar şi virament ale institutiei;

i. Acordă avansuri pentru deplasările personalului unităţii în afara localităţii şi în străinătate, preia documentele justificative aferente şi ţine evidenţa acestora, asigură decontarea avansurilor acordate;
j. Elaborează programul anual al achizițiilor publice pe baza necesităților și priorităților comunicate de toate compartimentele funcționale ale instituției, program pe care îl supune aprobării de către conducerea CCMT;
k. Gestionează achizițiile publice în sistem SEAP/SICAP;
l. Organizează procedurile publice de achiziții, atunci când ele sunt necesare;
m. Întocmește documentația specifică pentru demararea și derularea procedurilor legale de achiziție publică;
n. Redactează și înaintează anunțurile de intenție, de participare și de atribuire, în conformitate cu prevederile legale, spre publicare în Sistemul Electronic de Achiziții Publice (SEAP), Monitorul Oficial al României, partea a VI-a, Achiziții Publice și în Jurnalul Oficial al Uniunii Europene, după caz;
o. Întocmește și păstrează dosarul de achiziții publice care cuprinde toate activitățile desfășurate în cadrul procedurilor de atribuire, respectiv toate documentele necesare pentru derularea procedurii;   
p. Propune măsuri pentru îmbunătățirea activității financiar-contabile a instituţiei.
3.5 Atribuțiile Compartimentului Juridic-Resurse Umane

Compartimentul Juridic-Resurse Umane este în subordonarea directă a Directorului și are următoarele atribuții:

În domeniul juridic:

a. Urmărește respectarea legii în întreaga activitate a instituției;
b. Întocmește, analizează și avizează, din punct de vedere al legalității, proiectele de contracte transmise de către compartimentele funcționale ale CCMT, precum și cele transmise de alte persoane juridice;
c. Gestionează arhiva juridică a instituției (acte de înființare, mărci înregistrate, controale PSI, alte acte cu impact la nivel juridic);

d. Asigură actualizarea actelor normative de interes pentru specificul instituției și pentru compartimentele funcționale ale acesteia; 

e. Asigură consultarea actelor normative de interes și informarea conducerii și personalului asupra acestora, a modificărilor și completărilor ulterioare ale actelor normative în vigoare;

f. Consiliază direcțiunea și celelalte compartimente în legătură cu spețele care se referă direct sau indirect la Casa de Cultură a Municipiului, cu scopul adoptării deciziilor corespunzătoare și conforme legii;
g. Reprezintă instituția în instanță sau, după caz, întocmește documentația necesară reprezentării instituției în instanță;

h. Întocmește, în colaborare cu celelalte compartimente ale instituției, documentația necesară Hotărârilor de Consiliu Local;

i. Îndeplinește funcția de purtător de cuvânt al instituției, în situațiile care o impun;

j. Avizează juridic deciziile emise de Directorul CCMT;
k. Asigură reprezentarea CCMT în fața altor organe de jurisdicție, în fața organelor de cercetare penală, a notarilor publici, a oricărui organ al administrației de stat, pe bază de mandat acordat de conducerea CCMT, pentru actele contencioase și necontencioase;
l. Întocmește regulamente, note și instrucțiuni, precum și orice alte acte cu caracter normativ în legătură cu activitatea instituției.
m. Este responsabil cu furnizarea informațiilor de interes public - legea 544/2001; înregistrează cererile și, cu ajutorul compartimentelor care dețin documentele solicitate, va pune la dispoziția solicitantului informațiile solicitate, dacă legea permite comunicarea acestora.

În domeniul gestiunii resurselor umane:

a. Realizează activitatea de gestiune a resurselor umane a instituției;
b. Întocmește contractele individuale de muncă și actele adiționale la acestea, pentru salariații CCMT, conform legii;

c. Întocmește documentația privind încadrarea, promovarea, suspendarea, modificarea și încetarea contractelor individuale de muncă ale personalului CCMT, precum și transmiterea acestora în Revisal în mod corect și în termenul legal;

d. Întocmește și actualizează Registrul de evidență al salariaților, conform legii;

e. Asigură evidența timpului de muncă și a timpului de odihnă, precum și a tuturor tipurilor de concedii: concedii de odihnă, medicale, de studii cu sau fără plată și interese personale, aprobate conform prevederilor legale, pentru personalul CCMT;
f. Întocmește documentația necesară plății lunare a salariilor; calculează și operează salariile întregului personal;
g. Asigură aplicarea sistemului de salarizare în vigoare, completat cu actele normative care apar pe parcurs, în concordanță cu structura organizatorică şi numărul de posturi aprobate de consiliul local;

h. Întocmește statele de plată pentru contractele de drepturi de autor și contractelor de colaborare, persoane fizice, ale CCMT;

i. Întocmește și depune declarațiile fiscale privind salariile personalului și veniturile acordate de către CCMT în baza contractelor de colaborare și a contractelor de drepturi de autor, persoanelor fizice;

j. Completează certificatele de concediu medical, întocmește dosarele privind suma de recuperat pentru concedii şi indemnizaţii de la FNUASS şi depune aceste dosare la Casa de Asigurări de Sănătate Timiș, conform normelor legale în vigoare; 
k. Completează și transmite datele statistice solicitate de către Institutul Național de Statistică și alte instituții publice;
l. Întocmește adeverințe și alte documente solicitate de angajați pentru diverse nevoi (credite bancare, școlarizarea copiilor, vechime etc.);

m. Întocmeşte deciziile pentru modificările salariale survenite prin aplicarea legislaţiei în vigoare;

n. Întocmește, în colaborare cu consilierul juridic, dispozițiile interne pe care le solicită directorul instituției;

o. Întocmește, în colaborare cu consilierul juridic, avertismentele/referatele adresate angajaților, atunci când este cazul;
p. Gestionează aspectele legate de Medicina Muncii și de Protecția Muncii;

q. Asigură comunicarea cu Inspectoratul Teritorial de Muncă și respectarea cerințelor acestuia;
r. Organizează concursurile de ocupare a posturilor vacante, a examenelor de promovare în grad/treaptă/clasă, a personalului, în condițiile legii, asigurând secretariatul comisiilor de examinare, nominalizate prin Decizie a Directorului;
s. Asigură gestiunea corectă, actualizarea și păstrarea în condiții bune a dosarelor de personal, în conformitate cu prevederile legale;
t. Întocmește și păstrează fișele de post și fișele de evaluare a performanțelor profesionale pentru personalul CCMT;
u. Primește, înregistrează și transmite Declarațiile de avere și Declarațiile de interese ale angajaților cu funcții de conducere către Agenția Națională de Integritate (ANI);
v. Întocmește, la solicitarea Directorului, proiectul pentru modificarea Regulamentului de Organizare și Funcționare, Organigrama și Statul de Funcții al CCMT, precum și nivelul de salarizare al personalului instituției; 
w. Elaborează proiectul regulamentului intern al CCMT, conform legislației, supunându-l spre aprobare conducerii instituției;

x. Organizează ședințele săptămânale de lucru ale întregii echipe;
y. Cooperează cu angajatorul și/sau persoanele desemnate, pentru a permite angajatorului să se asigure că mediul de lucru și condițiile de muncă sunt sigure și fără riscuri pentru sănătate și securitate, în domeniul său de activitate;
z. Cooperează cu angajatorul și/sau persoanele desemnate, pentru realizarea oricăror măsuri și cerințe dispuse de către inspectorii de muncă și inspectorii sanitari, pentru protecția sănătății si securității angajaților și colaboratorilor.                 
13.6  Atribuțiile Compartimentului Administrativ-Tehnic 

Atribuțiile personalului de deservire sunt:

a. execută lucrări de reparații și curăţenie (instalaţia sanitară, instalaţia electrică, tâmplărie şi alte activităţi gospodăreşti – uşi, geamuri, mobilier etc.), a spaţiilor administrate de Casa de Cultură a Municipiului Timişoara (Sala Lira, Teatrul de Vară din Parcul Rozelor, hale etc.), cu respectarea normelor de protecţia muncii şi PSI;
b. răspunde de buna funcţionare a obiectelor şi echipamentelor pe care le are în dotare;
c. răspunde de inventarul obiectelor şi echipamentelor pe care le are în dotare (stație de sonorizare, truse de scule, camionetă, autoturism de serviciu);
d. asigură sonorizarea unor ceremonii ale instituției, ale autorității sau ale unor parteneri, atunci când calendarul și condițiile tehnice o permit;
e. verifică periodic spațiile aflate în administrarea/folosința gratuită a instituției și efectuează demersurile necesare în vederea remedierii eventualelor defecțiuni/probleme tehnice etc.
f. depozitează responsabil bunurile instituției; întreține ordinea și curățenia în spațiile aflate în administrarea/folosința gratuită a acesteia;
g. ajută la efectuarea unor lucrări necalificate (încărcat, descărcat, manipulat, transportat şi depozitat), în colaborare cu celelalte departamente ale instituției, cu precădere cu Biroul de Organizare Evenimente.  

Art.14 COLABORĂRI

(1) Pentru exercitarea atribuțiilor care îi revin și realizarea activităților specifice, Casa de Cultură a Municipiului Timișoara colaborează cu instituții de specialitate, organizații neguvernamentale, persoane juridice și cu persoane fizice, fără a exprima nici un fel de interese de grup (etnice, politice, religioase, etc.).

(2) Durata contractelor încheiate potrivit prevederilor legale privind dreptul de autor şi drepturile conexe şi a celor reglementate de Codul civil poate fi stabilită inclusiv pe stagiune ori pe program, proiect sau acţiune culturală şi poate fi prelungită prin acordul părţilor.
(3) Obligaţiile de plată ale CCMT, rezultate din contractele prevăzute mai sus, se consideră cheltuieli aferente producţiilor artistice şi se prevăd în bugetul de venituri şi cheltuieli al instituţiei.

CAPITOLUL V
BUGETUL DE VENITURI  SI CHELTUIELI

Art.15  FINANȚAREA
(1) Finanțarea Casei de Cultură a Municipiului Timișoara se asigură din venituri  proprii și din subvenții acordate de la bugetul local, precum și din alte surse, în limitele legii;
(2) Casa de Cultură a Municipiului Timișoara are buget propriu de venituri și cheltuieli, care se elaborează anual și se aprobă de Consiliul Local al Municipiului Timișoara.

(3) Veniturile proprii  sunt sumele încasate din activitățile realizate/ serviciile prestate  în mod direct de Casa de Cultură a Municipiului Timișoara și anume din:

a. încasări din spectacole, proiecții de filme, discoteci și videoteci;
b. închirieri de săli și bunuri;
c. valorificarea unor lucrări realizate în cadrul cercurilor și cursurilor aplicative;
d. valorificarea unor obiecte promoționale, realizate în vederea promovării proiectelor proprii și a artiștilor locali;
e. taxe de înscriere la cercuri și cursuri proprii, ale Centrului folcloric ETNOPOL și ale Compartimentului de educație culturală EDUPOL;
f. difuzarea unor publicații și producții proprii sau a altor producție din domeniul culturii populare și al educației permanente, cu respectarea prevederilor legale în vigoare;
g. încasări din expoziții și din valorificarea unor creații artistice  realizate pe orice fel de suport, cu respectarea dispozițiilor legale în materie;
h. prestarea altor servicii (culturale, de educație permanentă etc.) ori activități, în conformitate cu obiectivele și atribuțiile instituției publice, în condițiile legii.

(4) Veniturile proprii pot fi utilizate numai pentru finanțarea proiectelor și programelor culturale.

(5) Casa de Cultură a Municipiului Timișoara poate beneficia și de donații și sponsorizări, cu respectarea  dispozițiilor legale în vigoare. Liberalitățile de orice fel pot fi acceptate numai dacă nu sunt grevate de condiții ori sarcini care pot afecta autonomia  instituției sau dacă nu sunt contrare obiectului sau de activitate.
(6)  Finanţarea cheltuielilor necesare funcţionării Casei de Cultură a Municipiului Timișoara se realizează în conformitate cu prevederile OUG 21/2007, astfel:

a. cheltuielile necesare realizării programului minimal anual prevăzut în contractul de management se acoperă integral din subvenţii acordate de la bugetul local;
b. cheltuielile necesare realizării proiectelor, altele decât cele din programul minimal, se acoperă din venituri proprii, din subvenţii acordate de la bugetul local, după caz, precum şi din alte surse;
c. cheltuielile de personal se asigură din subvenţii acordate de la bugetul local, precum şi din venituri proprii; pentru stimularea personalului pot fi utilizate fonduri din venituri proprii, în condiţiile legii;
d. cheltuielile necesare pentru întreţinerea, reabilitarea şi dezvoltarea bazei materiale se acoperă din subvenţii acordate de la bugetul local, din venituri proprii şi din alte surse;
e. cota de venituri proprii, rezultate din exploatarea unor bunuri aflate în administrare, se poate reţine în procentul maxim prevăzut de lege; sumele astfel determinate se gestionează în regim extrabugetar pentru necesităţile instituţiei, cu aprobarea consiliului administrativ.
CAPITOLUL VI
DISPOZIȚII FINALE

Art.16
(1) Prezentul Regulament se completează de drept cu actele normative aplicabile.

(2) Directorul Casei de Cultură a Municipiului Timișoara, în baza prezentului ROF și cu respectarea dispozițiilor legale în vigoare elaborează Regulamentul intern al instituției.

(3) Orice modificare și completare a prezentului ROF va fi propusă de Director, în vederea aprobării de către autoritatea tutelară.

DIRECTOR,
Camelia FETIȚA

